**Socrate a căzut printre punctele de suspensie**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Istoria sângerează printre rânduri

statuile se pregătesc să moară

bătută de prea multe gânduri

iese din rând iar viața de la țară

Statuile se pregătesc să moară

poetul fuge din statuie în statuie

în fiecare mugur e altă primăvară

dar primăvara mea de-a pururi nu e

Poetul fuge din statuie în statuie

bătut e Doamne de atâtea gânduri

că-n soarta asta dulce-amăruie

istoria iar sângerează printre rânduri

Statuile se pregătesc să moară

lăsând otrava-n cupa goală

Costel Zăgan, CEZEISME II